KOMISIJOS SPRENDIMAS
2009 m. balandžio 28 d.
dėl Airijos prašymo pripažinti Tarybos sprendimą 2008/381/EB dėl Europos migracijos tinklo sukūrimo
(pranešta dokumentu Nr. C(2009) 2708)
(2009/350/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį, ypač į jos 11a straipsnį,
kadangi:
(1)
2008 m. gegužės 14 d. Taryba priėmė Sprendimą 2008/381/EB dėl Europos migracijos tinklo (EMT) sukūrimo (1) (toliau - Tarybos sprendimas 2008/381/EB).
(2)
Pagal Protokolo dėl Airijos pozicijos 1 straipsnį Airija nedalyvavo priimant Sprendimą 2008/381/EB.
(3)
Pagal minėto protokolo 4 straipsnį Airija pranešė Tarybai ir Komisijai, kad ketina pripažinti Sprendimą 2008/381/EB.
(4)
Pagal Sutarties 11a straipsnį 2008 m. gruodžio 22 d. Komisija priėmė palankią nuomonę (2) dėl Airijos prašymo,
PRIĖMĖ ŠĮ SPRENDIMĄ:
1 straipsnis
Sprendimas 2008/381/EB taikomas Airijai.
2 straipsnis
Airija priima nuostatas, būtinas, kad būtų laikomasi Sprendimo 2008/381/EB, ir nedelsdama praneša apie tai Komisijai.
3 straipsnis
Sprendimas 2008/381/EB Airijai įsigalioja nuo Airijos pranešimo apie Sprendimo 2008/381/EB pripažinimą datos.
4 straipsnis
Šis Sprendimas skirtas visoms valstybėms narėms.
Priimta Briuselyje, 2009 m. balandžio 28 d.